Сајмон Јејтс (велосипедист)

**Сајмон Филип Јејтс** (; р. ) — британски професионален велодромски и друмски велосипедист, кој вози за UCI World Tour екипата . Има брат-близнак Адам Јејтс, кој исто така е професионален велосипедист.

Го освоил златниот медал во бодовната трка на Светското велодромско првенство 2013. По забраната поради допинг во 2016 година го освоил пласманот за млад возач на Тур де Франс 2017 и генералниот пласман на Вуелта а Еспања 2018. Јејтс има освоено повеќе етапи на секоја од трите големи трки во велосипедизмот.

## Кариера
### Рана кариера

мини|лево|Јејтс во 2012 година

Сајмон и Адам започнале со велосипедизам откако нивниот татко Џон бил повреден при судир со автомобил додека возел — во текот на неговото опоравување ги носел близнаците до Манчестерскиот велодром да следат трки возени од неговиот велосипедски клуб, Бери Кларион, за да одржува контакт со другите членови. И обајцата наскоро започнале да возат за Бери Кларион (друмски) и за Истлендс Вело (велодромски). На 18 години, Сајмон бил избран од Британската федерација за нивната програма „Олимписка академија“. Бил исто така избран за англиската репрезентација за Игрите на Комонвелтот 2010 во Делхи, каде негов цимер бил Крис Фрум.

Го освоил златниот медал на бодовната трка на Светското велодромско првенство 2013.

Сајмон го направил својот пробив во 2013 година, додека возел за британската репрезентација. Заедно со неговиот брат, Адам, настапил на Тур де л’Авенир 2013 за британската екипа, каде Сајмон ја освоил петтата етапа во трката, пред Адам. Сајмон додал уште една етапна победа следниот ден, и завршил десетти на трката.

Потоа бил избран како дел од британската екипа на Трката околу Британија. Настапил добро на трката и на шестата етапа ја остварил својата најголема победа дотогаш, спринтајќи и одвојувајќи се од групата на девет возачи до целта, во која биле Бредли Вигинс и Наиро Кинтана. Јејтс завршил трет во генералниот пласман на Трката околу Британија и го освоил пласманот за млад возач.

### Орика ГринЕЏ (2014-)
#### 2014

[мини|лево|Јејтс на [Тур де Франс 2014]]

Јејтс заедно со неговиот брат се приклучиле на австралиската екипа  во 2014 година. Завршил на 12. место на една од првите негови трки во Светската турнеја, Трката околу Баскија. Јејтс ја скршил клучната коска на третата етапа на Трката околу Турција. Се вратил и го освоил седмото место и пласманот за млад возач на Трката околу Словенија во јуни. Бил изненадувачки избор на екипата за дел од составот на екипата за Тур де Франс 2014, на само пет дена пред почетокот и бил еден од единствените четворица британски возачи кои започнале од Лидс. Јејтс имал две бегства во текот на неговиот прв настап на некоја голема трка, пред да биде повлечен од екипата на вториот ден за одмор.

#### 2015

Во април 2015 година, Јејтс го остварил својот најимпресивен резултат дотогаш со освоеното петто место на Трката околу Баскија. Подоцна истиот месец возел на Тур де Романди и завршил на шестото место во генералниот пласман. Во јуни 2015 година, Јејтс завршил петти во генералниот пласман на Критериум ди Дофине откако завршил втор зад Крис Фрум на последната етапа. Со тоа, Јејтс ја освоил и белата маичка за најдобар млад возач.

Повторно бил избран за Тур де Франс 2015, овој пат заедно со неговиот брат Адам. Сајмон завршил осми на третата етапа и единаесетти на дваесеттата етапа, кралската етапа.

#### 2016

[мини|Јејтс на [Париз-Ница 2016, каде првично завршил седми. Неговите резултати од трката биле поништено по позитивниот тест за тербуталин.]]

Во март, Јејтс завршил седми во генералниот пласман на Париз-Ница, меѓутоа, во април се покажало дека Јејтс имал позитивен тест за забранетата супстанца тербуталин при тестирање за време на трката. Јејтс бил дисквалификуван од трката и добил четиримесечна забрана во текот на 2016 година; неговата екипа презела целосна одговорност за ова, посочувајќи дека се работи за „административна грешка“. Забраната значела дека Јејтс ќе го пропушти Тур де Франс, каде неговиот брат Адам завршил четврти во генералниот пласман и го освоил пласманот за млад возач.

По истекувањето на неговата суспензијата поради допинг, бил именуван во почетниот состав за Вуелта а Еспања 2016. На шестата етапа, гледајќи можност, избегал од групата за соло победа - прв од браќата Јејтс кој освоил етапа на некоја голема трка.

#### 2017

[мини|лево|Јејтс ја носел белата маичка на [Тур де Франс 2017]]

Во 2017 година Јејтс освоил етапни победи на две престижни етапни трки, Париз-Ница и Тур де Романди. Завршил втор на втората трка, негов најдобар пласман дотогаш на некоја етапна трка во Светската турнеја. Завршил седми во генералниот пласман на Тур де Франс и го освоил пласманот за млад возач, изедначувајќи го подвигот на неговиот брат-близнак претходната година.

#### 2018

Сајмон Јејтс ги потврдил неговите и плановите на екипата за учество на Џиро д’Италија и Вуелта а Еспања.

Јејтс ја освоил седмата етапа на Париз-Ница, планинска завршница, на која го преземал водството на трката за завршната етапа. Меѓутоа, на осмата етапа Марк Солер од , кој ја започнал етапата со 37 секунди зад Јејтс на шестото место, нападнал на половина од етапата заедно со сонародникот Давид де ла Круз (); на двоецот им се приклучил Омар Фраиле () на чело на трката и тројката успеала да остане пред главната група до Ница. Бидејќи Де ла Круз и Фраиле се натпреварувале за етапата, Солер завршил трет - добивајќи уште четири бонус секунди на целта како и трите секунди претходно добиени на средниот спринт - и со 35 секунди пред Јејтс и другите фаворити, било доволно да ја прослави победата пред Јејтс за четири секунди.

Подоцна во месецот, Јејтс ја освоил седмата етапа на Волта а Каталуња откако нападнал неколкупати кога се возеле круговите од 6,6 километри на ридот Монжуик. Со тоа завршил на четвртото место на крајот на трката.

[мини|лево|Јејтс ја нозел розовата маичка на [Џиро д’Италија 2018]]

Јејтс настапил на Џиро д’Италија како заеднички предводник на екипата со Естебан Чавес, поддржани од специјалистите за искачување како Роман Кројцигер, Микел Ниеве и Џек Хејг. Јејтс завршил седми на воведниот поединечен хронометар во должина од 9,7 километри во Ерусалим, 20 секунди зад бранителот на титулата и светскиот хронометарски првак Том Димулен (). На шестата етапа до Етна, Јејтс го презел водството на трката откако завршил втор зад колегата Чавес. Јејтс нападнал од групата на фаворити на 1,5 километри од врвот и го достигнал Чавес, кој бил дел од бегството на денот, пред самата цел, но му покажал на Чавес да оди напред за да ја освои етапата. Резултатот значел дека Јејтс ја презел розовата маичка пред Димулен за една секунда и пред Чавес на третото место. Јејтс ја освоил деветтата етапа откако забрзал во последните сто метри, зголемувајќи го своето водство пред Чавес и Димулен. Јејтс го зголемил своето водство повторно на десеттата етапа, но колегата Чавес излегол од конкуренција откако завршил 25 минути зад сите. Јејтс ја освоил втората етапа на трката на етапата 11, напаѓајќи на 1,5 километри до целта и одржувајќи се пред Димулен за победа. Јејтс го зголемил водството пред Димулен.

На етапата 14, Јејтс завршил втор зад Крис Фрум на Монте Ѕонколан. Со шест бонус секунди што завршил втор, Јејтс ја зголемил својата предност пред Димулен, додека разликата со Фрум била 3 минути и 10 секунди. Јејтс ја освоил етапата 15, напаѓајќи на 18 километри до целта. Оваа победа донела зголемување на неговото водство пред Димулен. На етапата 17, поединечен хронометар во должина од 34,2 километри, Јејтс ја одржал својата предност пред Димулен. На осумнаесеттата етапа, Јејтс покажал првични знаци на слабост, особено на последните метри на врвот и изгубил 28 секунди во однос на останатите фаворити. Етапата 19 на трката била означена како кралска етапа со три искачување во втората половина на етапата. Меѓу нив било и полуасфалтираното искачување на Коле деле Финестре, по што следело искачување до Сестриере и завршницата на Бардонекија. Јејтс изостанал на почетокот на Финестре, пред Фрум да го започне својот соло напад на 80 километри до целта. Предноста на Фрум растела во текот на втората половина на етапата и на крајот ја освоил етапата со повеќе од три минути и со тоа го презел водството на трката, 40 секунди пред Том Димулен. Јејтс изгубил 38 минути во однос на Фрум и завршил на 17. место на крајот. На крајот, трката ја завршил како 21. со 1 час и 15 минути зад победникот Фрум.

[мини|Јејтс (во средина) на подиумот на [Вуелта а Еспања 2018.]]

По Џиро, Јејтс се вратил на трките на Пруеба Вилјафранка де Ордисија, каде завршил втор зад колегата Роберт Пауер. Подоцна се вратил на трките од Светската турнеја на Трката околу Полска во август, каде ја освоил завршната етапа на трката со соло-напад и завршил втор зад победникот Михал Квјатковски.

Јејтс бил предводник на екипата за Вуелта а Еспања, со поддршка од неговиот брат. Јејтс се поместил на третото место во генералниот пласман по четвртата етапа, првата планинска етапа, десет секунди зад предводникот Квјатковски. На деветтата етапа, Јејтс ја преземал водечката црвена маичка од Руди Молар. Меѓутоа го загубил водството на етапата 12, кога неговата екипа одбрала да не го следи големото бегство, поради што црвената маичка била преземена од Хесус Ерада, а Јејтс се нашол втор зад него и Валверде како трет. Меѓутоа, следниот ден, Јејтс скратил скоро две минути од водството на Ерада, и со победата на четиринаесеттата етапа, повторно го презел водството на трката. Го зголемил своето водство при етапата 16 (поединечен хронометар) и на етапата 19. На последната планинска етапа следниот ден, Јејтс ги нападнал другите на претпоследното искачување, приклучувајќи им се на Мигел Анхел Лопес и Наиро Кинтана заедно со Енрик Мас на чело на етапата и на крајот завршил трет на етапата зад Мас и Лопес, кои се нашле на второто и третото место во генералниот пласман откако Валверде и Стевен Краусвајк изгубиле значително време. Безбедно ја поминал целта на последната етапа во Мадрид, обезбедувајќи си ја победата на трката.

#### 2019

Сајмон претходно ги сметал хронометрите за своја слабост, но постепено се подобрувал од неговите јуниорски денови. Продолжил да се подобрува во 2019 година, кога стигнал до својата прва победа во оваа дисциплина, на ридест терен на Париз-Ница. Оваа патека можеби повеќе била подобна за искачувачите, отколку за хронометрашите, поради својот ридест терен.

Јејтс се вратил на Џиро д’Италија каде целел на генералниот пласман. Настапил на трката, јавно изјавувајќи дека се смета за „број еден фаворит“ за генералниот пласман. Започнал со одлична форма на воведната етапа, поединечен хронометар во Болоња, каде завршил зад победникот Примож Роглич. Надежите на Јејтс за победа завршиле по катастрофалниот резултат на хронометар на деветтата етапа, кога загубил повеќе од 3 минути, паѓајќи на 24. место во генералниот пласман. Загубил уште време на етапата 13. И покрај второто место на етапата 19, завршил осми во генералниот пласман, опишувајќи го како срцепарателно.

[мини|лево|Јејтс на [Тур де Франс 2019]]

На Тур де Франс возел како поддршка на неговиот брат. Сепак му било дозволено бегство и ја освоил етапат 12 во тричлен спринт против Билбао и Милбергер. За жал, надежите на Адам за генералниот пласман исчезнале кога изгубил време на поединечниот хронометар и искачувањето до Турмале. Ова значело дека Сајмон бил ослободен од функцијата „работник“ и екипата се насочила на етапни победи, и тој освоил уште една планинска етапа по соло-напад на етапата 15, со што неговата екипа имала три победи на трката пред вториот ден за одмор.

#### 2020

Во септември 2020 година, Јејтс ја освоил Тирено-Адријатико поразувајќи го Герајнт Томас и станувајќи прв британски победник на трката. Следниот месец, Јејтс возел на Џиро д’Италија. Меѓутоа, морал да ја напушти трката пред почетокот на осмата етапа, откако добил позитивен тест за КОВИД-19.

#### 2021

Во април 2021 година, Јејтс ја освоил првата трка во сезоната со победа на Трката на Алпите. Завршил 58 секунди пред Шпанецот Пељо Билбао и Русинот Александар Власов, завршувајќи трет.

На Џиро д’Италија, Јејтс ја освоил етапата 19 која завршила на Алпе ди Мера, поразувајќи го крајниот победник Еган Бернал за 28 секунди. На крајот завршил трет во Милано.

## Допинг

Во април 2016 година било објавено дека Јејтс бил позитивен на забранетата супстанца тербуталин во тест на трката Париз-Ница претходниот месец, каде завршил седми. Во изјава,  ја презела целата одговорност за резултатот на тестот, велејќи дека докторот на екипата пропуштил да побара изземање на употребениот инхалатор за астма за Јејтс, што довел до позитивниот тест. Подоцна, UCI издал изјава во која навел дека Јејтс нема да биде привремено суспендиран поради тестот.

На 17 јуни, UCI одлучил да издаде четиримесечна забрана за „ненамерен допинг“, почнувајќи од 12 март (датумот на позитивниот тест), што го спречило Јејтс да учествува на Тур де Франс 2016.

## Достигнувања
### Друмски велосипедизам

;2011
: 1. Етапа 6 Тур де л’Авенир
: 1. Краен пласман Твајнингс Про-Ам Тур
: 9. Краен пласман Трка околу Тирингија под 23 години
;2013
: 1. 20п Светско велодромско првенство - Бодовна трка
: 1. 20п Краен пласман Предизвик Арден
::1. Етапа 4
: 3. Краен пласман Трка околу Британија
::1. Етапа 6
: 3. Ла Кот Пикард
: 9. Краен пласман Ан Пост Рас
::1. 20п Пласман за млад возач
: 10. Краен пласман Тур де л’Авенир
::1. Етапа 5
::1. Етапа 6
: 10. Краен пласман Флеш ди Сид
: 10. Краен пласман Трка околу Тирингија под 23 години
: 10. Краен пласман Трка околу Чешка
;2014
: 1. 20п Планински пласман Трка околу Алберта
: 3. Национално друмско првенство
: 7. Краен пласман Трка околу Словенија
::1. 20п Пласман за млад возач
;2015
: 5. Краен пласман Критериум ди Дофине
::1. 20п Пласман за млад возач
: 5. Краен пласман Трка околу Баскија
: 6. Краен пласман Тур де Романди
;2016
: 1. Пруеба Вилјафранка де Ордизија
: 2. Сиркуито де Гечо
: 4. Краен пласман Вуелта а Бургос
: 6. Краен пласман Вуелта а Еспања
::1. Етапа 6
: 7. Краен пласман Париз-Ница
: 7. Класика де Сан Себастијан
;2017
: 1. ГП Мигел Индураин
: 2. Краен пласман Тур де Романди
::1. Етапа 4
: 7. Краен пласман Тур де Франс
::1. 20п Пласман за млад возач
: 9. Краен пласман Париз-Ница
::1. Етапа 6
;2018
: 1. Светска турнеја на UCI
: 1. 20п Краен пласман Вуелта а Еспања
::1. 20п Комбиниран пласман
::1. Етапа 14
: Џиро д’Италија
::1. Етапа 9
::1. Етапа 11
::1. Етапа 15
: 2. Краен пласман Париз-Ница
::1. Етапа 7
: 2. Краен пласман Трка околу Полска
::1. Етапа 7
: 2. Пруеба Вилјафранка де Ордисија
: 4. Краен пласман Волта а Каталуња
::1. Етапа 7
;2019
: Тур де Франс
::1. Етапа 12
::1. Етапа 15
: Вуелта а Андалусија
::1. 20п Планински пласман
::1. Етапа 4
: 1. Етапа 5 (ITT) Париз-Ница
: 8. Краен пласман Џиро д’Италија
;2020
: 1. 20п Краен пласман Тирено-Адријатико
::1. Етапа 5
: 3. Краен пласман Трка околу Полска
: 7. Краен пласман Тур Даун Андер
: 10. Голема океанска друмска трка „Кедел Еванс“
;2021
: 1. 20п Краен пласман Трка на Алпите
::1. Етапа 2
: 3. Краен пласман Џиро д’Италија
::1. Етапа 19
: 4. Краен пласман Трка околу Хрватска
::1. 20п Планински пласман
: 9. Краен пласман Волта а Каталуња
: 10. Краен пласман Тирено-Адријатико
;2022
: 1. 20п Краен пласман Вуелта а Кастиља и Леон
::1. Етапа 2
: 1. Пруеба Виљафранка де Ордисија
: Џиро д’Италија
::1. Етапа 2 (ITT)
::1. Етапа 14
: Вуелта а Астурија
::1. 20п Бодовен пласман
::1. Етапа 1
::1. Етапа 3
: 2. Краен пласман Париз-Ница
::1. Етапа 8
: 5. Краен пласман Вуелта а Андалусија
: 6. Класика де Сан Себастијан

#### Распоред на резултатите

#### Распоред на резултатите на класиците

СО = се откажал; — = не учествувал; НСО = не се одржала

### Велодромски

;2009
: 3. Национално јуниорско првенство - медисон (со Адам Јејтс)
;2010
: Светски јуниорски првенства
::1. 20п Медисон (со Даниел Меклеј)
::2. 15п Екипна потера
: Национални јуниорски првенства
::1. 20п Медисон (со Адам Јејтс)
::2. Скреч
::2. Бодовна трка
: Национални првенства
::2. Бодовна трка
::2. Скреч
;2011
: 1. Шест дена Гент (со Овен Дул)
: 2. Национално првенство - омниум
: 3. Светски куп - екипна потера, Пекинг
;2012
: Национални првенства
::1. 20п Медисон (со Марк Кристијан)
::1. 20п Омниум
::1. 20п Екипна потера
;2013
: 1. 20п Светско првенство - бодовна трка

## Наводи

## Надворешни врски

* 
* 
* 

Категорија:Родени во 1992 година
Категорија:Живи луѓе
Категорија:Луѓе од Бери
Категорија:Англиски велосипедисти
Категорија:Британски велосипедисти
Категорија:Британски етапни победници на Тур де Франс
Категорија:Британски етапни победници на Вуелта а Еспања
Категорија:Британски етапни победници на Џиро д’Италија
Категорија:Велодромски велосипедисти
Категорија:Победници на Вуелта а Еспања
Категорија:Велосипедисти на Летните олимписки игри 2020
Категорија:Олимписки велосипедисти на Велика Британија